***Приложение № 1 към условия за изпълнение***

***по процедура №*** ***BG16FFPR002-3.021***

|  |  |
| --- | --- |
| Регистрационен номер на договора | (номер от ИСУН 2020) |
| Регистрационен номер на проектното предложение | (номер от ИСУН 2020) |

Образец

**АДМИНИСТРАТИВЕН ДОГОВОР[[1]](#footnote-1)**

................................../.................................[[2]](#footnote-2)

за предоставяне на безвъзмездна финансова помощ по Програма

„Околна среда“ 2021-2027 г., съфинансирана от

Европейския фонд за регионално развитие и Кохезионния фонд на Европейския съюз

по процедура чрез подбор **№** **BG16FFPR002-3.021 „Изпълнение на мерки 28 и 61 от Националната рамка за приоритетни действия за Натура 2000 - 3“ от Програма „Околна среда“ 2021 – 2027 г.**

1. Настоящият договор се сключва на основание чл. 9, ал. 5 и чл. 45, ал. 2 във връзка с чл. 24, ал. 1 и чл. 25, ал. 1, т. 2 от Закона за управление на средствата от Европейските фондове при споделено управление (ЗУСЕФСУ), във връзка с постъпило на ……………..г. проектно предложение ИСУН № ………., оценено от Оценителна комисия, назначена със Заповед № ………../…….. г. на …………………, ръководител на Управляващия орган на Програма „Околна среда“ 2021-2027 г., /заповед за оправомощаване № ……………………. на …………………………………………[[3]](#footnote-3)/, и въз основа на оценителен доклад на Оценителна комисия от …………..…… г.[[4]](#footnote-4), одобрен от Ръководителя на управляващия орган на ………….[[5]](#footnote-5), с който горепосоченото проектно предложение се предлага за финансиране от Програма „Околна среда“ 2021-2027 г.,

*(ненужното се заличава)*

Между

Министъра на околната среда и водите/…………………………………………………….., в качеството му/й на ръководител на Управляващия орган на Програма „Околна среда 2021-2027 г.“, /оправомощен/а със заповед за оправомощаване № ……………………. и …………………………….. /*посочва се лицето с право на втори финансов подпис*/ в Главна дирекция „Оперативна програма околна среда“ (ГД ОПОС), със седалище: гр. София, п.к.1000, район Оборище, бул. „Княгиня Мария Луиза” № 22 и адрес за кореспонденция: гр. София, п.к.1000, ул. „Уилям Гладстон“ № 67, наричан по-долу **Ръководител на Управляващия орган** от една страна,

*(ненужното се заличава)*

и

……………………….., (*наименование*), представляван от …………………….в качеството му на …………………… с БУЛСТАТ/ЕИК …………………… седалище и адрес на управление ……………………………., с адрес за кореспонденция …………………………………., и …………………………….. [[6]](#footnote-6)/*посочват се имената, длъжността и отдела/дирекцията (ако е приложимо), в която е назначено лицето с право на втори финансов подпис*/, наричано по-долу **Бенефициент,**

от друга страна.

1. Страните по договора се споразумяха за следното:

**2.1.** Ръководителят на Управляващия орган на Програма „Околна среда“ 2021-2027 г. предоставя на бенефициента – ………………, безвъзмездна финансова помощ в максимален размер до …………. (словом …………………) лева по процедура **BG16FFPR002-3.021 „Изпълнение на мерки 28 и 61 от Националната рамка за приоритетни действия за Натура 2000 - 3“ от Програма „Околна среда“ 2021 – 2027 г.“**, по приоритет 3 „Биологично разнообразие“ на Програма „Околна среда“ 2021-2027 г., съфинансирана в размер до 85 % от Европейския фонд за регионално развитие за по-слабо развитите региони и до 70% от Европейския фонд за регионално развитие за региона в преход (*ненужното се заличава*), за изпълнение на проект ИСУН № ……… „…………………………………….“ (*номер и* *наименование на проекта*).

**2.2.** Проект ИСУН № ……. „………………….…………………….“, наричан по-долу Проектът е:

**2.2.1.** на стойност ………….., от които:

* + - 1. ……………………………. лева (словом ……….) от Европейския фонд за регионално развитие за региона в преход;
      2. ……………………………. лева (словом ……….) национално съфинансиране от държавния бюджет на Република България за региона в преход;
      3. ……………………………. лева (словом ……….) от Европейския фонд за регионално развитие за по-слабо развитите региони;
      4. ……………………………. лева (словом ……….) национално съфинансиране от държавния бюджет на Република България за по-слабо развитите региони;
      5. ……………………………. лева (словом ……….) собствен принос на Бенефициента;.

**2.2.2.** с основни дейности[[7]](#footnote-7):

- …………………………...;

- …………………………...;

- …………………………...;

N ………………….……….

**2.2.3.** с индикатор за изпълнение[[8]](#footnote-8)(показатели за краен продукт):

- ……………………………;

- …………………………...;

N …………….…………….

**2.2.4.** с индикатор за резултат[[9]](#footnote-9)(показатели за резултат):

- …………………………...;

- …………………………...;

- …………………………....

N …………….…………….

**2.3.** Целевите стойности на индикаторите, определени в т. 2.2.3 и 2.2.4, не могат да бъдат изменяни след ……………………… г. (*1 година, изчислена при сключване на АДБФП спрямо датата на приключване на дейностите по проекта).* Промяна на целеви стойности на индикатори преди изтичане на този срок, се извършва с допълнително споразумение към настоящия административен договор.

**2.4.** Периодът за изпълнение на проекта е ………………месеца, считано от датата на сключването на административния договор, *но не по-късно от 31.03.2029 г.* Срокът на договора включва периода (срока) за изпълнение на проекта и сроковете, посочени в чл. 54, ал. 1 и ал. 2 и чл. 56, ал. 1 от Условията за изпълнение по процедура BG16FFPR002-3.021 „Изпълнение на мерки 28 и 61 от Националната рамка за приоритетни действия за Натура 2000 - 3“, но не по-късно от 31.03.2029 г.

**2.5.** Бенефициентът изпълнява проекта съгласно одобреното проектно предложение ИСУН № …………………[[10]](#footnote-10), Условията за изпълнение, утвърдени със заповед № …………/………… г. на ръководителя на Управляващия орган на Програма „Околна среда 2021-2027 г., оправомощен/а със заповед за оправомощаване № ……………………./ (*ненужното се заличава*) и клаузите на настоящия административен договор.

1. Конкретизация на условията за изпълнение на проекта:

**3.1.** Плащания:

**3.1.1.** Авансовите плащания са в размер до ….. % от стойността по точка 2.1, платими по следния начин ……………………………………………[[11]](#footnote-11)

**3.1.2.** Общият размер на авансовите и междинните плащания по административния договор и размерът на окончателното плащане по него се определят от Управляващия орган по реда на чл. 9, ал. 2-6 от Наредба № Н-5/29.12.2022 г. за определяне на правилата за извършване на плащания, за верификация и счетоводно отчитане на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по програмите.

**3.1.3.** Общият размер на непреките разходи по проекта при прилагане на чл. 55, ал. 1, т. 4 от ЗУСЕФСУ е … % (словом……) от допустимите преки разходи от безвъзмездната финансова помощ.

**3.2.** Плащанията по административния договор се извършват по банковата сметка на Бенефициента, посочена в поле „Банкова сметка“ на секция „Бенефициент/ФП/КП“ от договора в ИСУН, въз основа на данните подадени от бенефициента чрез кореспонденция за сключване на настоящия административен договор в модул „Проектни предложения“, секция „Обща комуникация“ на ИСУН.

**3.3.** Извън случаите по т. 3.2, междинни плащания и/или окончателно плащане по договора могат да се извършват по банкова сметка на трето лице при кумулативно наличие на следните условия:

**а)** когато Бенефициентът е учредил особен залог върху вземания по административния договор, с изключение на вземанията за авансовото плащане;

**б)** при пристъпване към принудително изпълнение по реда на Закона за особените залози.

**3.4.** Правата и задълженията на страните са описани в настоящия административен договор и в условията за изпълнение, неразделна част от него.

**3.5.** Бенефициентът приема, до изтичането на срока, определен в чл. 82 от Регламент (ЕС) № 2021/1060 да осигурява на Управляващия орган, Одитния орган и на всички европейски и национални одитни и проверяващи органи свободен достъп до съхраняваната от него документация във връзка с проекта и да им оказва съдействие при извършването на проверките и одитите. Независимо от посочените в т. 2.4 срокове, по отношение на това задължение, срокът на административния договор е срокът по чл. 82 от Регламент (ЕС) № 2021/1060. При неспазване на това задължение, Управляващият орган има право да иска от Бенефициента възстановяване на всички изплатени средства, ведно с дължимата лихва.

**3.6.** Извършването на разходи под формата по чл. 55, ал. 1, т. 4 от ЗУСЕФСУ не освобождава Бенефициента от задължението му да разходва средствата по настоящия административен договор при спазване на приложимото европейско и национално законодателство.

**3.7.** Бенефициентът се задължава да не допуска средства или активи, придобити при изпълнението на проекта, да се използват за извършване на икономическа дейност и да не предоставят на трети лица в нарушение на законодателството за държавни помощи.

**3.8.** С подписването на настоящия договор Бенефициентът се задължава да не подпомага с финансиране по административния договор предприятия в затруднено положение по смисъла на чл. 2, точка 18 от Регламент (ЕС) № 651 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора.

**3.9.** При възлагане на дейности по проекта, съставляващи стопанска дейност, на трети лица, Бенефициентът се задължава да провежда състезателни, прозрачни и недискриминационни процедури по смисъла на т. 89 – 96 от Съобщение на Комисията „Известие на Комисията относно понятието за държавна помощ, посочено в чл. 107, пар. 1 от ДФЕС“ (2016/C 262/01).

**3.10.**Управляващият орган осъществява контрол върху изпълнението на задълженията на Бенефициента чрез документални проверки и проверки на място. При неизпълнение на задълженията на Бенефициента по т. 3.5-3.9 от административния договор, Управляващият орган има право да иска възстановяване на всички изплатени по договора средства, ведно с лихва.

**3.11.** В случай че Управляващият орган или друг орган установи нарушение и/или неправомерни държавни помощи, Управляващият орган има правото да изисква от Бенефициента, като страна по настоящия административен договор, да му възстанови всички изплатени средства по договора, ведно с лихва, определена по реда на приложимото законодателство за държавни помощи. Това право може да бъде упражнено независимо от наличието или липсата на виновно поведение на Бенефициента, от причините и основанията за предоставяне на неправомерната държавна помощ и/или за допускането на нарушението на законодателството за държавни помощи.

**3.12.** Други специфични права и задължения: …………………………………… (описват се специфични за проекта права и задължения, ако е приложимо).

**3.12.1.** Бенефициентът е длъжен да не допуска кръстосано субсидиране по смисъла на Съобщение на Комисията „Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз“ (2016/C 262/01) и да поддържа разделно осчетоводяване на разходите за дейностите по проекта и всички извършвани от него други икономически дейности. (*приложимо единствено за ДП НКЖИ*).

**3.12.N.** …………………………………..

**3.13.** Настоящият административен договор и приложенията към него могат да бъдат изменяни и/или допълвани след подаване на уведомление за промяна в ИСУН до Управляващия орган, в което се описва предвижданата промяна и мотивите, които я налагат. Уведомлението се подава не по-късно от 6 месеца преди изтичане срока за физическо изпълнение на дейностите по проекта (изчислено спрямо срока по т. 2.3., предложение първо от настоящия административен договор). Същото е с цел проверка и одобрение от УО на ПОС 2021 -2027 г. Промяната се счита за извършена от датата на получаване от страна на Бенефициента на изрично писмено съгласие, имащо характеристиките на индивидуален административен акт на Ръководителя на Управляващия орган на програма „Околна среда“ 2021-2027 г., последвано от отразяване на същата в ИСУН.

**4.** Конкретизация на условията за плащане: съгласно описаното в т. 3 от договора.

*(Когато е приложимо се посочва и методът, приложим за определянето на разходите и условията за изплащане на безвъзмездната финансова помощ, а в случаите по чл. 4, ал. 5 от ЗУСЕФСУ – условията за пълно или частично възстановяване на помощта)*

**5.** Възстановяване на недължимо платените и надплатени суми, както и на неправомерно получените или неправомерно усвоени средства.

*Възстановяване на недължимо платените и надплатени суми, както и на неправомерно получените или неправомерно усвоени средства се извършва съгласно условията за изпълнение и приложимия закон.*

**6.** Информация, че безвъзмездната финансова помощ има характер на допустима държавна или минимална помощ, с посочване на акта на Европейския съюз, съгласно който се предоставя или одобрява. (*когато е приложимо*)

**6.1.** За изпълнението на проекта, безвъзмездната финансова помощ по т. 2.1 от настоящия административен договор, в размер до ………………(словом: ……………) лева, се предоставя на Бенефициента под формата на минимална помощ по смисъла и при спазване условията на Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (C/2023/9700), обнародван в OB, L, 2023/2831, 15.12.2023 г., наричан по-долу Регламент (ЕС) № 2023/2831. Определеният размер на минималната помощ не може да бъде надвишаван при изпълнението на настоящия административен договор. Минималната помощ се счита за предоставена от датата на влизане в сила на настоящия административен договор.

**6.2.** Общият размер на всички минимални помощи, получени от Бенефициента и от всички субекти, с които той образува „едно и също предприятие“ по смисъла на Регламент (ЕС) № 2023/2831, не може да надвишава 300 000 евро (586 749‬ лева) за период от три последователни години.

**6.3.** Минималната помощ по настоящия административен договор, предоставяна на части, подлежи на сконтиране съгласно Регламент (ЕС) № 2023/2831. Допустимите разходи се сконтират до тяхната стойност към момента на предоставяне на помощта.

**6.4.** С минималната помощ по т. 6.1 не могат да се финансират дейности в секторите, попадащи извън приложното поле на Регламент (ЕС) № 2023/2831. Бенефициентът е длъжен да води разделно отчитане на приходите, разходите, активите и пасивите по видове стопански дейности, с цел да гарантира, че изпълняваните от него дейности в изключените от приложното поле на Регламент (ЕС) № 2023/2831 сектори няма да се ползват от финансирането по настоящия административен договор, което се осигурява с разделянето им в счетоводната отчетност на Бенефициента от дейностите, за които се предоставя финансиране по настоящия административен договор.

**6.5.** Бенефициентът няма право да допуска кумулиране на предоставената минимална помощ по т. 6.1 с държавна помощ, отпусната за същите допустими разходи или с държавна помощ за същата мярка, ако чрез това кумулиране може да се надвиши най-високият приложим интензитет на помощта или размер на помощта, определен съобразно конкретните обстоятелства за всеки отделен случай с регламент за групово освобождаване или с решение, прието от Европейската комисията.

**6.6.** Бенефициентът има право да допуска кумулиране на предоставената минимална помощ по т. 6.1, с друга минимална помощ, когато:

**6.6.1.** последната е предоставена съгласно Регламент (ЕС) 2023/2832 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта de minimis за предприятия, предоставящи услуги от общ икономически интерес;

**6.6.2.** последната е предоставена съгласно Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор на Комисията и Регламент (ЕС) № 717/2014 на Комисията от 27 юни 2014 г. относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите, до съответния таван, определен в член 3, параграф 2 от Регламент (ЕС) № 2023/2831.

**6.7.** Минималната помощ по т. 6.1 не се натрупва с държавна помощ по отношение на същите допустими разходи или с държавна помощ за същата мярка за рисково финансиране, ако това натрупване би довело до надвишаване на най-високия съответен интензитет на помощта или размер на помощта, определени за конкретните обстоятелства на всеки отделен случай с регламент за групово освобождаване или решение, приети от Европейската комисията. Минималната помощ, която не е предоставена за конкретни допустими разходи или не може да бъде свързана с такива, може да се натрупва с друга държавна помощ, предоставена съгласно регламент за групово освобождаване или решение, приети от Европейската комисия.

**6.8.** В изпълнение на чл. 6, пар. 3 от Регламент (ЕС) № 2023/2831, Бенефициентът е длъжен да съхранява всички документи, които са необходими, за да се установи спазването на всички условия, определени в Регламент (ЕС) № 2023/2831, за период от 10 години от датата на предоставяне на минималната помощ по т. 6.1. При искане за достъп до информация за предоставената минимална помощ, Бенефициентът я предоставя на лица, определени от министъра на финансите или от Европейската комисия, във вида и в сроковете, указани в искането. Бенефициентът е длъжен да осигурява на Управляващия орган, Министерство на финансите, Европейската комисия и на всички европейски и национални одитни и проверяващи органи свободен достъп до информация за съхраняваната от него документация във връзка с получената минимална помощ и да им оказва съдействие при извършването на проверки и одити.

**6.9.** Независимо от посочените в т. 2.4 срокове, Управляващият орган си запазва правото да извършва проверки на място на Бенефициента за период от 10 (десет) години от датата на предоставяне на минималната помощ и да изисква от него и получава информация, която подлежи на представяне на министъра на финансите и на Европейската комисия при поискване.

**6.10.** При настъпване на промяна в обстоятелства при изпълнението на проекта, които имат за резултат прилагане на режим на държавни или минимални помощи или при промяна на законодателството за предоставяне на минимални помощи, Управляващият орган има право да поиска привеждане на настоящия административен договор в съответствие със съответния режим или промени, а когато това е невъзможно – да пристъпи към възстановяване на изплатените по него средства, ведно с лихва, определена по реда на действащото законодателство за държавни помощи.

**7.** Одобреният Проект и документите по чл. 26, ал. 1 от ЗУСЕФСУ, в частта, определяща условията за изпълнение, са неразделна част от настоящия договор.

**8.** Неразделна част от договора са:

**8.1.** Приложение № 1 – Одобрено проектно предложение с регистрационен № ………., налично в ИСУН;

**8.2.** Приложение № 2 – Условия за изпълнение по процедура **BG16FFPR002-3.021 „Изпълнение на мерки 28 и 61 от Националната рамка за приоритетни действия за Натура 2000 - 3“** и приложенията към тази част;

**9.** С подписването на настоящия договор Бенефициентът декларира, че е запознат със съдържанието на договора и всички негови приложения, представляващи неразделна негова част, описани в т. 8, изразява съгласие с тях и се задължава да изпълнява всички произтичащи от тях задължения.

Настоящият административен договор подлежи на оспорване по реда на Административнопроцесуалния кодекс, пред ………………………. съд- …………… в срок от 14 дни от датата на подписването му.

|  |  |
| --- | --- |
| **РЪКОВОДИТЕЛ НА**  **УО НА ПОС 2021-2027 г.:**  **……………………………..**  *………………………………..*  *(име, презиме, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, презиме, фамилия и длъжност на лице с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, презиме, фамилия и длъжност)*  *[подпис]*  *Дата: ………………………. г.*  *(редактира се съобразно кандидата)*  *................................................*  *(име, презиме, фамилия и длъжност на лице с право на втори подпис)*  *[подпис]*  *Дата: ………………………. г.* |
| **За ПАРТНЬОРА :**  **……………………………**  **………………………………..**  **(***име, фамилия и длъжност)*  *[подпис]*  *Дата: ………………………. г.*  *(редактира се съобразно партньора)*  *................................................*  *(име, фамилия и длъжност на лице с право на втори подпис)*  *[подпис]*  *Дата: ………………………. г.* |  |
|  |  |

1. При промяна в нормативната уредба, Управляващият орган си запазва правото да съобрази настоящия образец с действащия към момента на сключване на административния договор нормативен акт. [↑](#footnote-ref-1)
2. Посочва се номера и датата от деловодната система на МОСВ. [↑](#footnote-ref-2)
3. Посочва се органът, издал заповедта – министърът на околната среда и водите или оправомощено от него лице. [↑](#footnote-ref-3)
4. Посочва се датата от деловодната система на МОСВ, на която докладът е изведен от деловодството. [↑](#footnote-ref-4)
5. Посочва се датата на одобрение на доклада. [↑](#footnote-ref-5)
6. Посочват се трите имена на лицето, полагащо втори подпис. [↑](#footnote-ref-6)
7. Описва се наименованието на дейността. [↑](#footnote-ref-7)
8. Ако е приложимо. Когато е приложимо се описва наименованието на индикатора с посочена базова и целева стойност. [↑](#footnote-ref-8)
9. Описва се наименованието на индикатора с посочена базова и целева стойност. [↑](#footnote-ref-9)
10. Посочва се номер от ИСУН, от модул „Договори“. [↑](#footnote-ref-10)
11. Посочва се начинът на извършване на авансовите плащания. [↑](#footnote-ref-11)